rlitschk/wikidir huggingface dataset:
Önsige isch e Iiwohnergmein im Bezirk Göi im Kanton Soledurn, Schwiiz. Önsige ligt im Mittuland ôam Fuess vom Jura und äm Usgang vo dr Klus, wo sech d Dünnere vo Bauschtu härchömend dure Bärg gschnitte het. D Jurahäng mache ugfähr 40 % vor Gmeindsflächi us und si schtarch bewaldet. De höchscht Punkt isch d Roggäflueh mit 999 m ü. M., witeri markanti Pünkt si d Lehnfluh und d Raväue. Nochbergmeine si Bauschtu im Norde, Oberbuchste im Nordoschte, Cheschtehouz im Südoschte un Niderbipp (BE) im Weschte. Der Ortsname Önsige het en alemannische Ursprung und isch ungfähr im 6. Jôhrhundert entschtande. S wird als Wohnsitzname vomene Ongis dütet. Zum erschte mou wird Oensingen 968 urkundelech erwähnt. Der Konrad vun Burgund het denn d Zueghörigkeit vun Oingesingin cum ecclesia zum Kloster Münster-Granfelden beschtätigt. Die öutischte mönschleche Schpure göi scho bis i d Altsteizyt zrüg: I der "Rislisberghöhli" isch ä Rentierknoche mit eme igravierte Schteibock gfunde worde. Us schpöterer Zyt schtammt der Schaleschtei mit 8 Schale un diverse Figure am Südhang vo der Raväue. In de Römerzyt isch Oensinge die gröschti römischi Siedlig zwüsche Oute und Soledurn gsi und isch anere strategisch wichtige Vezwigig vo Handus- und Heereschtrasse gläge. D Wichtigkeit bezüge au d
ABBA ABBA isch e schwedischi Popbänd. D Gruppe isch z Stockholm anne 1972 vu dr vier Musiker und Musikerne Agnetha Fältskog, Björn Ulvaeus, Benny Andersson un Anni-Frid Lyngstad grindet wore. Ire international Durbruch hän 1974 si mit em Siig bim Eurovision Song Contest mit em Lied Waterloo ghaa. Mit rund 400 Millione verchaufte Tondreger zelle si zue dr erfolgrychschte Band vu dr Musikgschicht. Endi 1982 het d Bänd bekannt ge, as si e Pause in ihrere musikalische Zämenarbet iilegge wänd. Ufglest hän si sich offiziell nie. 2010 isch ABBA in d Rock and Roll Hall of Fame ufgnuu wore. Ring Ring (1973) Waterloo (1974) ABBA (1975) Arrival (1976) ABBA: The Album (1978) Voulez-Vous (1979) Super Trouper (1980) The Visitors (1981) Voyage (2021) Commons: ABBA – Sammlig vo Multimediadateie di internazionali Websyte (englisch) abba.de (dütsch) Normdate: GND: 2081856-7 | LCCN: n78090836 | SUDOC/IdRef: 027348148 | SELIBR: 240510 | VIAF: 132672797
D S-Bahn Züri bzw. d Zürcher S-Bahn isch di sitem Mai 1990 im gsamte Kanton Züri und ide agrenzände Regione verchered S-Bahn. Si isch zum Vorbild für d später eröffnet S-Bahn-System worde ider Schwiz. Im Jahr 2003 isch ds Streckenetz 380 Kilometer lang gsi und het 171 Bahnhöf bedient. D Züg uf de 28 S-Bahn-Linie sind im Jahr 2017 vo täglich 564'384 Reisende brucht worde. D Planig und Umsetzig vom Agebot erfolgt dur d SBB, d Siiltaal-Züri-Üetlibeerg-Bahn, d Forchbahn und vom Aargau Vercheer im Uftrag vom Zürcher Vercheersverbund (ZVV), wo für d Leischtigsbstellige und Finanzierig zueständig isch. Ds Linienetz isch in sogenannti Teilergänzige vergrössert worde. D bishär letzte Ergänzige sind 2015 fertiggstellt, Durchmesserlinie gnennt Diräktverbindig vom Bahnhoof Altstette über de underem Zürcher Hauptbahnhof gläge neu Bahnhoof Löiestraass und durch de 4,8 Kilometer lang Wiibeergtunnel zum Bahnhoof Züri-Öörlike. D S-Bahn Züri underscheidet sich in ihrem Betribskonzept vo vile andere S-Bahne. Der Begriff S-Bahn bezeichnet iner Literatur en Stadt-Bahn oder au en Schnällbahn, wo teilwis uf eme eigene Trasse verchert. Z Züri isch wäge Platz- sowie Chostegründ witgehend d Verwendig vom bestehend Netz bschlosse worde. Bim Usbau vo eigene Streckene und Bahnhööf sind bereits mitem «Projekt 1954» d Trasse von Persone- und
Led Zeppelin Led Zeppelin si e britischi Rockbänd in de 1960er und 1970er Joor gsi. D Band isch 1968 in der Bsetzig Robert Plant, Jimmy Page, John Paul Jones und John Bonham gründet worde und het si noch em Tod vom Schlagzüüger John Bonham im September 1980 ufglööst. Musikalisch het Led Zeppelin zue de Pionier vom Hard Rock, Bluesrock, Progressive Rock und vom nöie Heavy Metal ghöört. D'Bänd het innert 12 Johr meh als 524 Konzärt gäh und mee as 300 Millioone Doondrääger verchauft. 1995 si d Led Zeppelin in d Rock and Roll Hall of Fame ufgnoo worde. Led Zeppelin (1969) Led Zeppelin II (1969) Led Zeppelin III (1970) Led Zeppelin IV (1971) Houses of the Holy (1973) Physical Graffiti (1975) Presence (1976) In Through the Out Door (1979) Coda (1982) Commons: Led Zeppelin – Sammlig vo Multimediadateie Offizielli Website vo Led Zeppelin (änglisch)
S Collège de France, friejer Collège royal, isch e Lehr- un Forschigsyyrichtig, wu 1530 vum Franz I. grindet woren isch. S isch am Place Marcelin-Berthelot im 5. Arrondissement vu Paris, zmitts im Quartier Latin. S Collège de France isch assoziiert Mitglid vu dr Universität Paris sciences et lettres Forschig un Lehr sin am Collège de France äng mitenander verbunde. S Collège het s Zyl, s Wisse z lehre, wu si in allkne Beraich vu dr Literatur, dr Wisseschaft un dr Chinscht uusebildet. Zum Profässer am Collège de France uf ain vu dr rund 50 Lehrstiel gwehlt z wäre, isch aini vu dr hegschte Uuszaichnige im franzesischen Hochschuelwäse. S Collège bietet Kirs aa, wu cheschtelos sin, fir alli ohni Aamäldig uffig sin un wu nit zue me Abschluss fiere. S Collège isch zurzyt in sibe Fächer unterdailt: Mathematischi Wisseschafte Physikalischi Wisseschafte Naturwisseschafte Philosophischi un Soziologischi Wisseschafte Historischi Wisseschafte Philologischi Wisseschafte Archäologischi Wisseschafte Commons: Collège de France – Sammlig vo Multimediadateie Websyte vum Collège de France 0V d’ Üniwärsiteeta ìm Frànkrììch — un d’ Ìnschtituzioona, wo dr Schtàtüss vun’ra Üniwärsiteet hann
Dr Eduard August Rübel (* 18. Juli 1876 z Fluentere (hit e Quartier vu Züri); † 24. Juni 1960 z Züri; Buurger vu dr USA, ab 1899 haimetberäächtigt z Züri) isch e Schwyzer Vegetazioonskundler, Titulaarprofässer vu dr ETH Züri, Grinder vum «Geobotaanische Foorschigsinschtitut Rübel», Genealoog un Zürcher Kantoonsroot un Kommunaalbolitiker gsii. Sy offiziäll botaanisch Autoorechiirzel haißt „Rübel“ Dr Eduard August Rübel isch s jingscht vu vier Chinder vum August Rübel (* 1827 z Elberfeld; † 1892 z Rigi), eme Chaufmann (Syydehandel), un sällem syre Frau Rosalie Rübel geb. Däniker (* 1838 z Rio de Janeiro; † 1896 z Züri) gsii. Sy Vater isch us ere alte Familie vu Elberfeld im Rhyyland gsii. As junge Mann isch er uf Amerika uusgwanderet, wun er z New York un z Philadelphia mit Syyde ghandlet het. As Gschäftsmann isch er au uf Züri chuu, wun er anne 1856 bi re Hochzyt di doodmool 17-jeerig Rosalie Däniker chännegleert het, wu us eme altzürcherische Gschläächt chuu isch. Zwai Joor speeter hän si ghyroote. Si hän zäme vier Chinder ghaa, zwoo Deechtere (Helene un Cécile) un zwee Siin (Alexander un Eduard). Wu s Handelshuus, wu dr August Rübel gschafft het, zämebrochen isch, het er si z Züri
Die Lischt zellt alli Publikazioone vum Eduard Rübel uf. 1901: Über Derivate des p-Tolyl-Naphtylamins. Diss. Univ. Zürich (66 S.). 1901: (mit R. Gnehm) Über Derivate des p-Tolyl-Naphtylamins. Mitt. a. d. techn.-chem. Labor, d. Eidg. Polytechnikums. Journal f. prakt. Chemie NF. 64 (497—517). 1905: Über die auf die Alpenpflanzen einwirkenden Lichtintensitäten. Verh. Schweiz. Naturf. Ges. (S. 48). 1905: Des intensites lumineuses qui agissent sur les plantes alpines. Compte rendu trav. 88. sess. S. H. S. N. Lucerne 1905. Archives des sc. phys. et nat. Genève (p. 63). 1906: Lichtmessungen unter Schnee. Verh. Schweiz. Naturf. Ges. (S. 68). 1906: Essai de Photometrie sous la neige. Compte rendu trav. 89. sess. S. H. S. N. St-Gall 1906. Archives des sc. phys. et nat. Genève 1906 (p. 67—68). 1906: Über Lichtmessungen. Deuxieme Congres des Jardins alpins tenu à Pont-de-Nant (Vaud) le 6 août 1906. Imp. Kündig, Genève (26—34). 1908: Untersuchungen über das photochemische Klima des Berninahospizes. Lichtklimatische Studien I. Vierteljahrsschr. Naturf.Ges. Zürich 53 (207—280). 1908: Überwinterungsstadien von Loiseleuria procumbens (L.) Desv. Ber. Deutsch. Bot. Ges. 26 (803—808, 1 Taf.). 1909: Beiträge zur Kenntnis des photochemischen Klimas der Canaren und des Ozeans. Lichtklimatische Studien II Vierteljahrsschr. Naturf. Ges. Zürich 54 (289—308). 1910: Beiträge zur Kenntnis
Dr Hassan Saghir (* 15. Hornung 1980 z’ Mìlhüüsa, Owerelsàss) ìsch a elsassischer Füassbàllschpìeler, wo sitter 2020 àls Mìttelschtìrmer ìm Verain vu Riedsa schpìelt. Ar ìsch dàto Toorschìtzakeenig vu dr elsassischa Maischterschàft: sitter’m Ààfàng vu siinera Kàrriar ìm Joohr 1999 hàt’r mehr àss 400 Gool gschossa. Ìm Hassan Saghir siina Fàmìlia schtàmmt üss dr Necha vu Khénifra, ìm Màrokko. Dr Saghir ìsch ìm Mìlhüüser Schtàdtviartel Burzwiller uffgwàcksa. Ìn d’ Schüal ìsch’r ìm Frànkriich un ìm Màrokko gànga. Wu-n-’r 15 Joohra àlt gsìì-n-ìsch, ìsch sii Vàtter gschtoorwa. Àls Junior hàt dr Saghir z’äärscht ìm FC Red Star z’ Mìlhüüsa gschpìelt, so wia-n-ìm Màrokkàner-Verain vu Mìlhüüsa, ìm Verain vu Pfàscht, un vu 1996 bis 1999 z’ Sàuisa. Drnooh ìsch dr Saghir vu 1999 bis 2000 ìm Verain vu Ballerschdorf bii Àltkìrich gsìì, wu-n-’r ìn dr Liga D3 gschpìelt hàt. Ar ìsch z’äärscht Vertaidiger gsìì, àwwer ìsch ànna 1999 Mìttelschtìrmer worra. Ar hàt schpeeter vu 2000 bis 2001 z’ Merza gschpìelt, un vu 2001 bis 2004 z’ Dàmmerkìrch. Doo ìsch’r ìm Joohr 2001 Toorschìtzakeenig vu dr Elsassischa Maischterschàft gsìì, mìt 23 Toora. Ar ìsch àlso dr bäschta Schtìrmer vum Sunngàui worra. Ànna 2004 ìsch’r ìn dr FC Mulhouse z’ Mìlhüüsa gànga, wu-n-’r unter’m
D École nationale d’administration (ENA, alem. Nationali Hochschuel fir Verwaltig) isch e Grande école z Stroßburi, wu d Elite vu dr franzesische Verwaltigsbeamte uusbildet wäre. Si isch Mitgliid vo der Conférence des Grandes Ecoles. Si isch am 9. Oktober 1945 vum Charles de Gaulle grindet wore. S Studium goht 24 Monet. D Schuelzyt isch in drei Modul dailt: Modul „Europa“ mit 27 Wuche, dervu 17 Wuche in Form vun eme Praktikum in europäische un internationale Inschtitutione; s Modul „Territoire“ (Staatsbiet) mit 33 Wuche, dervu 22 Wuche Praktikum in ere Präfektur oder ere Gebietsverwaltig; Modul „Gestion et management publics“ (Verwaltig un Management), 27 Wuchen, dervu 15 Wuche Praktikum in eme Unternäme. Commons: Ecole nationale d’administration – Sammlig vo Multimediadateie www.ena.fr
D Autobus AG Liestal (AAGL) isch es schwizerisches Busundernähme im Kanton Basel-Landschaft mit Sitz z Lieschtel. 1905 isch d Automobilgschellschaft Lieschtel-Reigoldswil AG gründet worde. Iri Buslinie zwüsche Lieschtel und Reigetschwyl isch di erscht konzessioniert Buslinie vo der Schwiz gsi. 1956 het mer d Gondelbahn vo Reigetschwyl uf d Wasserfalle (Wasserfallenbahn) poue; d Bahn isch 1994 an en sälbständigi Stiftig verschenkt worde. 1975/1976 schliesslich isch der Regionalvercher z Lieschtel (und Agglomeration) und Rhyfälde in Betrib gno worde. 1986 trit d AAGL als Gründigsmitglid em Tarifverbund Nordweschtschwiz bi. D AAGL betribt e Reie vo transregionale Linie. Dernäbe stellt si der öffentlich Vercher z Lieschtel und Umgäbig sicher, wo si de Grossteil vom öffentliche Nahvercher, ergänzt durch d Waldenburgerbahn und e Postautolinie, übernimmt. Ds Linienetz ich zämegrächnet über 100 km lang. D AAGL bietet uf ihre Linie mit Usnahm vo der Linie 71 und 83 de Halbstundetakt aa (am Abe und am Sunntag teilwis Stundetakt). Zu Stosszeite isch der Takt uf e paar Linie witer verdichtet. Ds ÖV-Netz vo der Auto Bus AG het zäh Linie, wo Reigoldswil mit Basel oder Büre mit Kaiseraugst verbinde. Si füehre vo Lieschtel oder Prattele in d Gmeinde rundume und bringe d Fahrgescht zur Schuel, zur Arbeit,
D Marianne Heer (* 17. Dezember 1955) us Willisau isch ä Richteri un Staatsawälti gsi. Si isch au a Leerbeufdraiti a daä Universität Bern un a dä Universität Freiburg. Marianne Herr hät 1975 d Matura i Luzern gmacht un dänne Ius a dä Universität Bern studiert. Säll hät si 1981 mit dem Lizenziat abgschlosse. Scho ei Joor später hätt si s Dokdoraat gmacht. Un nomol ei Joor speter 1983 hät si s Awaltbatent i Luzern gha. 1984 isch si dann Grechtsschriberi gsi. Un als 29-jäärige, also zimlech jung, isch si scho Richteri gsi. 1991 isch si Saatsawätin wore und später dann zur Oberstaatsawätin befederet wore. Im Joor 2000 isch si wider Richteri wore, nämlich Oberrichteri z Luzern. Im Mai 2021 isch si denn bensionirt wore. Frau Herr isch Mitglid dä FDP. Zsämme mit dem Marcel Alexander Niggli und dem Hans Wiprächtiger hätt si Schweizerische Strafprozessordnung, Kommentar, usegäe. D Marianne Heer isch Dochder vu zwei Gymnasialleerer. Si hät zwei jingeri Brieder gha. Dä jingscht isch i dä Zwischezyt im Erwachsenealter scho gestorbe, a Alkohol und Härzbroblem. Er isch au mol im Gfängnis gsi. Website bi weblaw mit Läbenslauf Universität Bern Artikel bi SRF Universität Friburg Artikel bi de NZZ Video-Interview bi
Die Auto AG Üri (Eigenschreibweise: AUTO AG ÜRI), churz AAGU, isch es konzessionierts Busunernähme im Kanton Üfi, Schwiz. Es betreibt de regional Busvercher im Ürner Reusstal. Dezue fungiert d AUTO AG ÜRI als Transportbeuftrage für de Postauto-Vercher ins Isenthal, ins Schächental über de Klausenpass uf Linthal (saisonal) sowie als Schnällbusverbindig (Winkelriedbus) uf Stans. Der Tellbus (Schnällbusverbindig Altdorf - Luzern) wird äbefalls vo der AAGU betribe. Druber us betätigt sich d Firma im Bahnersatz- und Reisebusvercher. Zwüsche 1906 und 1951 isch es Tram vom Telldenkmal ds Altdorf bis zum Bahnhof Flüelen gfahre. Im Mai 1951 isch d Linie Altdorf–Flüelen uf Busbetrib umgstellt und ds Netz uf d Gmeinde Bürglen und Schattdorf usgwitet worde. Der Isatz vo Gyro- und Trolleybusse isch prüft worde, schlussendlich sind aber Autobüs für de Betrib usgählt worde. D hohe Nahfrage füehre zu einige Neubeschaffige. Im Zug vo der Umstellig uf de Busbetrib isch d Strassenbahn Altdorf-Flüelen AG in d neu Auto AG Üri umgwandlet worde. Ab Mitti vo de Sächzgerjahr stagniert d Nahfrag. Ufgrund vo z hohe Betribschöschte stellt der Verwaltigsrat a der Generalversammlig 1970 e Atrag zur Uflösig vo der AAGU. D Generalversammlig lähnt de Atrag ab und veranlasst en Überfüehrig vo der Aktiemehrheit zum Kanton
Ned ganz vollständigi Liste vo de Persone- und Gepäckwage, wo vo der Berner-Oberland-Bahn (BOB) igsetzt worde sind oder wärde. BOB verkauft Steuerwagen BDt 402 und 403 an Museumsbahn in Frankreich. In: bahnonline.ch. 22. Mai 2019, abgruefen am 4. Juni 2019. Verein zb Historic: Rollendes Lager (Arbeitstag 7.05.21 Teil 1). Abgruefen am 30. Mai 2021.
D Kessler Betriebe AG Busreisen isch en Abtailig vu de Kessler Betriebe AG und betreibt im Uftrag vu de Verkehrsbetrieb der Landschaft Davos 1 Linia im Davoser Busnetz sowie aini zemma mit de VBD, dezua werdend au no Busreisa abota. D Kessler Betriebe AG isch 1921 gründat worda. Zum eina verkherend Büs im Liniaverkher und zum andera werdend Tagesfahrta und Busreisa wie z. B. der Davos Express, vom Dezember bis zu da Oschtera vo Davos zum Flughafen Zürich und zrüg, abota. Dezue chama au e Bus für e Reise mieta. Neba de Busreisa werdend under anderam au no Laschtwagatranspört sowie Kranarbeita abota und ma betreibt ebafalls no en Tankstellen-Shop sowie ds <<Kessler's Kulm Hotel>>. Zemma mit de VBD und Postauto betreibt ma ei Umlauf vo der Linia 1 vu Laret uf Glaris. Ida Summersaison verkhert ma dezua 5 mol am Tag uf de Linia 12 vum Bahnhof Dorf uf Dürboda. Offizielli Website Kessler Bus: Fahrplan Davos Express. Abgruefen am 22. November 2021. Kessler Transporte: Webseite Kessler Transporte. Abgruefen am 22. November 2021.
Dr David Gonçalves Viana (* 22. Janner 1992 z’ Schtroossburi, Unterelsàss) ìsch a frànzeesch-portügìesischer Füassbàllschpìeler, wo sitter 2021 àls Mìttelfaldschpìeler ìm FC Mìlhüüsa z’ Mìlhüüsa schpìelt. Ar ìsch àui ànna 2009 un 2010 ìn mehrera portügìesischa Junior-Nàzionààlmànnschàfta gsìì. Vu 2008 bis 2011 hàt dr David Viana àls Junior ìm RC Strasbourg B gschpìelt, dr zwaita Mànnschàft vum Racing Club Schtroossburi Elsàss z’ Schtroossburi. Nohdam àss dr Schtroossburjer Verain ìn d’ zwaita frànzeescha Liga àbgschtìega-n-ìsch, ìsch dr Viana ìm Sommer 2011 ìm schpànischa Verain Atlético Madrid glehnt worra. Doo hàt’r a Vertrààg fìr dräi Joohra unterzaichnet. Ìm äärschta Joohr hàt’r mìt dr Mànnschàft C àn 21 Schpìela mìtgmàcht, wu-n-’r 3 Toora un 7 Toorvorlààg gschlààga hàt. Obwohl’r ìn dr drìtta Mànnschàft vum Verain gschpìelt hàt, hàt’r oft àn da Tränìnga vu dr äärschta Mànnschàft mìtgmàcht. Wu-n-’r ìm Atlético Madrid gsìì-n-ìsch, hàt’r wahrend dräi Moneta zamma mìt’m schpànisch-bràsiliànischa Füassbàllschpìeler Diego Costa glabt. Noh-n-em äärschta Schportsjoohr hàt dr Viana sii Vertrààg mìt’m Atlético Madrid unterbrocha un ìsch àm 18. Septamber 2012 ìn dr Verain Real Salt Lake ìn dr àmerikànischa Major League Soccer (MLS) gànga ge schpìela. ’S ìsch a fräijer Transfär gsìì. Vorhar hàt’r a Proowazitt vun’ra Wucha ìn dr MLS-Resarwaliga gega
Di Berotend Landesversammlig fir Bade (dt. Beratende Landesversammlung für Baden) isch e Gremium noch em Zweete Wältchrieg gsii, wu ne Landesverfassig uusgschafft het. As Vorgängeri vum Badische Landdag het si dr Berotende Landesversammlige in dr baide andere Länder vu dr franzesische Bsatzigszone Rhyland-Pfalz un Wirttebärg-Hauezollre un dr Ernännte Landdag vu dr Länder in dr amerikanische un britische Bsatzigszone entsproche. Noch em Zweete Wältchrieg sin d Länder Bade un Wirttebärg zwische dr amerikanische Bsatzigszone im Norde un dr franzesische im Side ufdailt wore. In dr franzesische Zone sin d Länder Wirttebärg-Hauezollre un Bade grindet wore, in dr amerikanische Zone s Land Wirttebärg-Bade. Am 1. Dezämber 1945 isch di franzesisch Militerregierig fir Bade vu Charlsrue uf Fryburg umzoge. Glychzytig het di Vorlaifig Landesverwaltig Bade, wu z Charlstrue yygsetzti Minischterialdiräkter vorgstande sin, iri Dienschtstelle au uf Fryburg verlait. In dr Wuche druf sin z Bade verschideni Barteie grindet wore. Doderzue zelle d BCSV (BCSV), e Vorgängerorganisation vu dr CDU, un d DemP, e Vorlaifer vu dr FDP. Im Mai 1946 het d Militerregierig d Ufstellig vu Wehlerlischte fir d Gmaindsversammlige un bal druf au fir d Kraisversammlige aagornet. D Wahle fir d Gmaindsversammlsige hän am 15. Septämber 1946 stattgfunde un d Wahle fir
Dr Badisch Landdag isch s erscht frei gwehlt Barlemänt vum Bundesland Bade gsii, wu noch em Zweete Wältchrieg in dr franzesische Bsatzigszone entstande isch. Dr Landdag isch dr Noofolger vu dr dur kommunali Delegierti gwehlte Berotende Landesversammlig gsii. D Landdagswahl het am 18. Mai 1947 zytglych mit dr Abstimmig iber d Verfassig vum Land Bade gsii, wu di Berotend Landesversammlig uugschafft ghaa het. Di konschtituierend Sitzig vum Landdag isch am 29. Mai 1947 gsii. S Barlemänt het s Historisch Chaufhuus z Fryburg fir syni Dagige brucht. Dr Landdag isch fir vier Johr gwehlt wore un d Wahlperiod isch am 29. Mai 1951 abglofe; d Neiwahl hätt also im Friejohr 1951 mieße stattfinde. Wäg em blante Zämeschluss vu Bade mit Wirttebärg-Hauezolltre un Wirttebärg-Bade isch d Wahlperiod bis zur Verainigung vu dr drei Länder verlengeret wore, doderfir het mer dr Artikel 126a in d Verfassig ufgnuu. D Verfassigsänderig, wu s doderfir brucht het, isch vum Volk in ere Volksabstimmig am 18. Novämber 1951 billigt wore. Si isch notwändig wore, wu s Bundesverfassigsgricht s Erscht Neigliderigsgsetz vum Bund, wu ne Verlengerig vu dr Wahlperiod bis zum 31. Merz 1952 vorgsää het, fir uugiltig erklert ghaa het. Us dr Landdagswahl vum 18. Mai 1947
2001: Odyssee im Weltruum isch e sehr bekannte un iflussriicher englische Science-Fiction-Film vu anno 1968, wo uf dr Churzgschichte The Sentinel vum Arthur C. Clarke basiert. Regie het dr berühmt Filmmacher Stanley Kubrick gfüehrt. Er het in Zämmearbet mit em Clarke au s Drähbuech entwicklet. Im Film hets e Reihi vu Spezialeffekte, wo in dr 1960er sensationell gsi sin un au hüt noch verblüffe, wie zum Bispil d Darstellig vu künstlicher Schwerkraft, Schwerelosigkeit un im Dave si Reise am End vum Film. Bemerkenswert isch au do wiider die bekannt Detailversesseheit vum Kubrick. Im Kubrick si Aspruch isch immer gsi, mit sine Film Standards z setze, so au do dr Standard fer dr perfekte Science-Fiction-Film. Im Gegesatz zue viile andere Filme, wu im Weltruum spile, isch dorum s All bim Kubrick lutlos und eifach trostlos leer. Un natürlich isch in großer Entfernig vu dr Erde wäge dr Endlichkeit vu dr Liechtgschwindigkeit au kei Echtzittkommunikation meh möglich, was au dr Film – anderst als viili anderi Science-Fiction-Filme – berucksichtigt. Einzig bim Flug vum Krater Clavius zum Monolith im Krater Tycho isch im Kubrick e Fähler underloffe, wil so e Flueg numme als nidrige Mondorbit verlaufe chännt un dodemit im Ruumschiff Schwerelosigkeit herrsche
De Verkehrsbetrieb der Landschaft Davos (VBD) betrib sit 1990 ds jetz siba Linie umfassend Davoser Ortsbusnetz. Dezua hets momentan an eigena Fuahrpark vo 13 Büs, wo vo Fahrzüg vo mehrerera Konzessionär ergänzt wird. Ds Davoser Linineanetz bstaht us sina Liniea, welli über d gsamta Landschaft Davos erstreckt: D Linia 1 stellt de Rückgrat vum Davoser Ortsbusnetz dar und durchzieat d Landschaft Davos vum Norda in Süda. Si geit vum Cherplatz vu dr Haltastell Laret Landhaus, wo im Norda vu dr Gmaind bim Wiler Laret isch, über d Prättigauerstrass uf d Passhöchi Wolfgang und vu det us verbi a der Hochgebirgsklinik und am Davosersee noche. Abam Bahnhof Dorf folgt d Strecki der Promenada verbi a der Talstation vu der Parsennbahn witers uf Davos Platz, wo über Kongresszentrum, Sportzentrum und de Talstation vu der Schatzalpbahn der Postplatz und de Davoser Spital erreicht werdend. Nacher verlaht d Linia ds Zentrum vu Davos, um em Landwassertal in Süda z folga und über de Wiler Frauakirch, d Mühli und de Bahnhof Glaris mit da Talstation vu der Rinerhornbahn de südlich Endpunkt ds Glaris Ortolfi z erreicha. D Linia 1 verchert im Winter tagsuber im 15-Minuta-Takt zwüscha Glaris und Wolfgang. Jeda zweit Kurs fahrt ab Wolfgang
Landdagswahl im Land Bade 1947 % 60 50 40 30 20 10 0 55,9 % 22,4 % 14,3 % 7,4 % BCSV SPB DemP KPB D Landdagswahl z Bade am 18. Mai 1947 isch di erscht un ainzig Landdagswahl im Bundesland Bade gsii. S sin 60 Mandat im Badische Landdag vergee wore, wu si vier Barteie drum beworbe hän. D Wahlbedailigung isch bi 67,8 Brozänt gläge; 9,2 Brozänt vu dr Stimme, wu abgee wore sin, sin nit giltig gsii. D BCSV het mit 55,9 Brozänt vu dr Stimme un 34 Sitz s absolut Mee vu dr Stimme un dr Mandat iberchuu, d SPB isch mit 22,4 Brozänt vu dr Stimmen un 13 Sitz zwootsterkscht Bartei wore. D Demokratisch Bartei isch uf 14,3 Brozänt un nyn Mandat chuu, d KPD uf 7,4 Brozänt un vier Sitz. No dr Wahl isch s Kabinett Wohleb I, e Koalitionsregierig us CDU (us dr BCSV firigange) un SPD, bildet wore, wu vu Ändi Juni 1947 bis Aafangs Jänner 1948 regiert het. Vu Ändi Jänner 1948 bis zur Grindig vum Land Bade-Wirttebärg am 25. April 1952 het mit dr Kabinett Wohleb II un Wohleb III e CDU-Ellairegierig regiert. Am 29. Mai 1951 isch di urspringli uf
Wahl zur Verfassigsgebende Landesversammlig19521956 → Wahlbeteiligung: 63,66 % % 40 30 20 10 0 36,0 28,0 18,0 6,3 4,4 3,3 2,4 1,7 CDU SPD FDP/DVP BHE KPD DG SRP Sunscht. Vorlage:Wahldiagramm/Wartung/Fehler in der Farbeingabe - Dunkel D Wahl zur Verfassigsgebende Landesversammlig het am 9. Merz 1952 stattgfunde. Dr „Sidweschtstaat“, wu nei gschaffe wore isch, het um die Zyt no kai Name ghaa un het di bishärige Länder Wirttebärg-Bade, Bade un Wirttebärg-Hauezollre umfasst. S Land Bade-Wirttebärg isch am 25. April 1952 grindet wore. Di Verfassigsgebend Landesversammlig isch dodermit zum erschte Landdag wore. Bi dr Wahl het e Huurd vu 5 % je Land gulte. * Ai Iberhangmandat fir CDU. Wäge däm 23 statt 22 Sitz z (Sid-)Bade vergee. Indiräkt isch mit däre Wahl au dr erscht Landdag vum neie Land Bade-Wirttebärg bstimmt wore. Des het dr Artikel 93 vu dr Landesverfassig feschtglait: „(1) Die Abgeordneten der nach § 13 des Zweiten Gesetzes über die Neugliederung in den Ländern Baden, Württemberg-Baden und Württemberg-Hohenzollern vom 4. Mai 1951 (BGBl. I S. 283) gewählten Verfassunggebenden Landesversammlung bilden nach Inkrafttreten dieser Verfassung den ersten Landtag. (2) Die Wahlperiode dieses Landtags endet am 31. März 1956.“ – Artikel 93 Rund sibe Wuche no dr Wahl vu